Στην **Ακτή Ελεφαντοστού** διεξάγονται προεδρικές και βουλευτικές εκλογές. Η χώρα είναι αντιπροσωπευτική Προεδρική Δημοκρατία.

Προεδρικές εκλογές
------------------

### Πρόσφατες (2020)

Κύριο λήμμα: Προεδρικές εκλογές Ακτής Ελεφαντοστού (2020)
### 2010

Στις 31 Οκτωβρίου 2010 οι πολίτες της χώρας προσήλθαν στις κάλπες για τις ιστορικές προεδρικές εκλογές. Ήταν οι πρώτες έπειτα από 5 χρόνια. Τα πρώτα αποτελέσματα από τους εκλογείς του εξωτερικού έδωσαν προβάδισμα στον Αλασάν Ουαταρά, πρώην πρωθυπουργό, έναντι του προέδρου, Λοράν Γκμπαγκμπό. Η συμμετοχή στις εκλογές για πρόεδρο ήταν σχεδόν 80%. Το Συμβούλιο Ασφαλείας του ΟΗΕ έκανε λόγο για 3 Νοεμβρίου για «μικρές ανωμαλίες», οι οποίες όμως δεν επηρέασαν πραγματικά τις εκλογές. Εκπρόσωπος του ΟΗΕ στην αφρικανική χώρα τόνισε το "ειρηνικό περιβάλλον" στα πλαίσια του οποίου διεξήχθη η εκλογική διαδικασία.. Νωρίτερα, οι παρατηρητές της Ευρωπαϊκής Ένωσης είχαν επισημάνει προβλήματα διαφάνειας, καθώς δεν τους επιτράπηκε η είσοδος σε όλες τις περιοχές. Στις 4 Νοεμβρίου ανακοινώθηκε ότι στον πρώτο γύρο των προεδρικών εκλογών κέρδισε ο Γκμπαγκμπό με 38,3% των ψήφων, έναντι 32,08% που έλαβε ο Ουαταρά. Ο δεύτερος γύρος διεξήχθη στις 28 Νοεμβρίου, όταν σε βίαια επεισόδια είχαν ήδη σκοτωθεί 4 άνθρωποι πριν την ημέρα της ψηφοφορίας, ενώ άλλοι 2 σκοτώθηκαν στην Νταλόα ανήμερα των εκλογών. Στις 2 Δεκεμβρίου 2010, η ανεξάρτητη εκλογική επιτροπή (CEI) έδωσε στη δημοσιότητα τα πρώτα αποτελέσματα, που έδειχναν ότι νικητής των εκλογών ήταν ο Ουαταρά με ποσοστό 54% των ψήφων. Ωστόσο ο πρόεδρος του Συνταγματικού Συμβουλίου αμέσως ακύρωσε τα αποτελέσματα και την επόμενη ημέρα, το Συνταγματικό Συμβούλιο ανακήρυξε νικητή τον Γκμπαγκμπό. Αμφότεροι οι Γκμπαγκμπό και Ουαταρά κήρυξαν εαυτούς νικητές των εκλογών και ορκίστηκαν πρόεδροι σε ξεχωριστές τελετές ορκωμοσίας. Τα γεγονότα που ακολούθησαν οδήγησαν στην πολιτική κρίση του 2010. Τελικά, ο Αλασάν Ουαταρά ορκίστηκε πρόεδρος στις 21 Μαΐου 2011.

**Πρόεδρος, 31 Οκτωβρίου και 28 Νοεμβρίου 2010}}**

ε • σ | Υποψήφιοι | Κόμματα | 1ος γύρος | 2ος γύρος |
| --- | --- | --- | --- |
| Ψήφοι | % | Ψήφοι | % |
| Λοράν Γκμπαγκμπό | Λαϊκό Μέτωπο της Ακτής Ελεφαντοστού | 1.756.504 | 38,04 | 2,054,537 (CC) 2.107.055 (IEC) | 51,45 (CC) 45,9 (IEC) |
| Αλασάν Ουαταρά | Συναγερμός των Ρεπουμπλικάνων | 1.481.091 | 32,07 | 1.938.672 (CC) 2.483.164 (IEC) | 48,55 (CC) 54,1 (IEC) |
| Ανρί Κονάν Μπεντιέ | Δημοκρατικό Κόμμα της Ακτής Ελεφαντοστού– Αφρικανικός Δημοκρατικός Συναγερμός | 1.165.532 | 25,24 |   |
| Αλμπέρ Μαμπρί | Ένωση για Δημοκρατία και Ειρήνη στην Ακτή Ελεφαντοστού | 118.671 | 2,27 |
| Κονάν Νιαμιάν | Ένωση για την Ακτή Ελεφαντοστού | 17.171 | 0,37 |
| Φρανσίς Ουοντιέ | Κόμμα των Εργατών της Ακτής Ελεφαντοστού | 13.406 | 0,29 |
| Σιμεόν Κονάν |  | 12.357 | 0,27 |
| Ζακλίν Λοουές |  | 12.273 | 0,27 |
| Πασκάλ Ταγκουά |  | 11.674 | 0,25 |
| Ινοσάν Ανακί | Κίνημα των Δυνάμεων του Μέλλοντος | 10.663 | 0,23 |
| Ανταμά Ντολό |  | 5.972 | 0,13 |
| Εντουμπά Ενό Ακά (N'Douba Enoh Aka) |  | 5.311 | 0,12 |
| Φελίξ Ακοτό Γιαό |  | 4.773 | 0,10 |
| Ανρί Τοού | Σοσιαλιστική Ένωση του Λαού | 2.423 | 0,05 |
| **Σύνολο (συμμετοχή 83,73%, 71,28% (CC)/81,12% (IEC))** | **4.617.821** | **100,00** |  **3.993.209 (CC) 4.590.219 (IEC)** | **100,00** |
| Πηγές: CEI, abidjan.net (CC), abidjan.net (IEC) |

### 2015

Κύριο λήμμα: Προεδρικές εκλογές στην Ακτή Ελεφαντοστού 2015
Στις προεδρικές εκλογές, που διενεργήθηκαν στις 25 Οκτωβρίου 2015, επανεξελέγη ο πρόεδρος Αλασάν Ουαταρά με ποσοστό 83,6% των ψήφων.

Βουλευτικές εκλογές
-------------------

Η Εθνοσυνέλευση (Assemblée Nationale) αποτελείται από 225 μέλη, τα οποία εκλέγονται για θητεία 5 ετών σε μονοεδρικές περιφέρειες. Οι τελευταίες βουλευτικές εκλογές διεξήχθησαν το 2021.

### 2021

Κύριο λήμμα: Βουλευτικές εκλογές στην Ακτή Ελεφαντοστού 2021
### 2016

Κύριο λήμμα: Βουλευτικές εκλογές στην Ακτή Ελεφαντοστού (2016)

Δημοψηφίσματα
-------------

Το πιο πρόσφατο δημοψήφισμα στη χώρα διενεργήθηκε το 2016.

### 2016

Κύριο λήμμα: Δημοψήφισμα στην Ακτή Ελεφαντοστού (2016)
Στο δημοψήφισμα που διενεργήθηκε στις 30 Οκτωβρίου 2016 οι ψηφοφόροι ρωτήθηκαν για ένα προτεινόμενο νέο σύνταγμα. Με το νέο σύνταγμα συστάθηκε Γερουσία, αφαιρέθηκε η ρήτρα ιθαγένειας από τα απαιτούμενα κριτήρια υποψηφιότητας για το προεδρικό αξίωμα και θεσμοθετήθηκε η θέση του Αντιπροέδρου. Το σύνταγμα εγκρίθηκε με ποσοστό 93,42% με τη συμμετοχή να διαμορφώνεται στο 42,42%.

Παραπομπές
----------

1. ↑  VOA News Αρχειοθετήθηκε 2012-03-10 στο Wayback Machine. Turnout in Ivorian Presidential Election Near 80 Percent, 1 Νοεμβρίου 2010.
2. ↑  Καθημερινή[*νεκρός σύνδεσμος*], ΟΗΕ : «Μικρές ανωμαλίες» στις προεδρικές εκλογές στην Ακτή του Ελεφαντοστού, 3 Νοεμβρίου 2010.
3. ↑  Τα Νέα Αρχειοθετήθηκε 2016-03-06 στο Wayback Machine. Προβλήματα διαφάνειας στις εκλογές στην Ακτή Ελεφαντοστού διαπίστωσαν παρατηρητές της ΕΕ, 2-11-2010.
4. ↑  Ελευθεροτυπία, Στο δεύτερο γύρο θα κριθούν οι εκλογές στην Ακτή Ελεφαντοστού, 4 Νοεμβρίου 2010.
5. ↑  Ελευθεροτυπία, Εκλογές με δύο νεκρούς στην Ακτή Ελεφαντοστού, 29 Νοεμβρίου 2010.
6. ↑  Christophe Koffi, "Ouattara named winner of I.Coast election", AFP, 2 Δεκεμβρίου 2010.
7. ↑  «Ivory Coast poll overturned: Gbagbo declared winner». BBC news. 2010-12-03. .
8. ↑  Ακτή Ελεφαντοστού: Από τον α' γύρο επανεξελέγη ο πρόεδρος Ουαταρά, real.gr, 28 Οκτωβρίου 2015.
9. ↑  Iob, Emilie. «Constitutional Referendum in Ivory Coast Sparks Controversy». *VOA*.. Ανακτήθηκε στις 2016-10-19.
10. ↑  «Ivory Coast votes in favor of new constitution: elections commission».